text: Enigbarba nº 3 : Endevina el barret | El blog del Barba
  Pàgina d'inici > Enigbarba	> Enigbarba nº 3 : Endevina el barret
  Enigbarba nº 3 : Endevina el barret
  02/10/2011 Barba	Deixa un comentari Go to comments
  A casa tinc 5 barrets, 2 de color vermell, i 3 de color negre.
  Un bon dia, em venen a visitar 3 amics, i els hi proposo un enigbarba. Els demano que es posin en fila un davant de l'altre, i els hi col·loco a cadascun un dels 5 barrets a l'atzar, sense que puguin veure de quin color és, ni quins son els 2 barrets que han sobrat.
  A l'últim de la fila, que no veu el seu barret, però sí els dels 2 companys que té davant, li pregunto de quin color és el barret que du al cap, i respon que no ho pot saber. A continuació, li faig la mateixa pregunta al segon, que només veu el barret del primer, i també em respon que no ho pot saber. Per últim, i abans de que pugui fer-li la pregunta, el primer de la fila, que no veu cap barret em diu :
  – Ja sé de quin color és el meu barret !
  Així doncs, de quin color és el seu barret ? i per què ?
  04/10/2011 a les 10:23 am
  Sembla impossible saber-ho, però una vegada més companys, us demostraré que la lògica, la nostra eterna aliada, és l'arma capaç d'aconseguir aquelles fites que molts cops la intuïció posa en dubte.
  Les premisses per arribar a la conclusió són :
  – Només hi ha 2 barrets vermells, per tant, com a mínim un dels 3 ha de tenir un barret negre.
  – L'única combinació amb que l'últim de la fila podria saber de quin color és el seu barret, és que els altres 2 fossin vermells, doncs llavors, com que només n'hi ha 2 de vermells, el seu per força hauria de ser negre. Com que no és així, es pot afirmar que entre el 1er i el 2on, com a mínim un dels dos porta un barret negre.
  – El segon, coneixent l'afirmació anterior, si veiés que el del primer és vermell, com que n'hi ha d'haver com a mínim un de negre entre ells 2, sabria que el seu és negre. Però com que afirma que no ho pot saber, llavors, per força el barret del primer és de color NEGRE !